Didirišwa tša go ithuta Beibele
Tirelo ya Rena ya Mmušo
Ditaba go ya ka Dinaga
Tša Molao go ya ka Dinaga
Dipotšišo Tšeo di Botšišwago Kudu ka Dihlatse tša Jehofa
Mediro ya Dihlatse tša Jehofa
Lefaseng ka Moka
Sehlogo sa go Latela
RUTHE “Mo o Yago Gona le Nna ke tla ya”
ELIYA O Ile a Homotšwa ke Modimo wa Gagwe
MARIA O Ile a “Akanya ka Tšona Pelong ya Gagwe”
Dihlatse tša Jehofa
Dilo tše di Lego Gona
Dikgatišo tše di Lego Gona
“Mo o Yago Gona le Nna ke tla ya”
1, 2. (a) Hlalosa leeto la Ruthe le Naomi gotee le manyami ao a bego a ba wetše. (b) Leeto la Ruthe le be le fapane bjang le la Naomi?
3 Ke’ng seo se bego se ka tutuetša mosadi yo yo mofsa gore a dire phetogo e kgolo gakaakaa? Ruthe o be a tla hwetša bjang matla a go amogela diphetogo tše bophelong bja gagwe le go hlokomela Naomi? Ge re hweditše dikarabo tša dipotšišo tše, re tla bona ditsela tše dintši tšeo ka tšona re ka ekišago tumelo ya Ruthe wa Momoaba. (Bona le lepokisi leo le rego: “ Puku e Nyenyane Yeo e Ngwadilwego ka Bokgwari.”) Sa pele, anke re boneng gore go tlile bjang gore basadi bao ba babedi ba swarišane tsela yeo e telele e yago Betlelehema.
5 Tlala yeo e bego e wetše Isiraele e ile ya kgodiša monna wa Naomi, e lego Elimeleke, gore o swanetše go huduša mosadi wa gagwe le barwa ba babedi nageng ya gabo bona gomme ba yo diilela Moaba. Go huduga moo go swanetše go ba go ile gwa tšweletša ditlhohlo tumelong ya setho se sengwe le se sengwe sa lapa, ka ge Baisiraele ba be ba swanetše go rapela ka mehla lefelong le lekgethwa leo Jehofa a le kgethilego. (Doit. 16:16, 17) Naomi o ile a kgona go dula a na le tumelo. Lega go le bjalo, o ile a nyama kudu ge monna wa gagwe a be a ehwa.—Ruthe 1:2, 3.
9-11. (a) Naomi, Ruthe le Oropa ba ile ba dira phetho efe? (b) Re ka ithuta’ng masetlapelong ao a ilego a wela Naomi, Ruthe le Oropa?
10 Ruthe le Oropa ba be ba tla dira’ng? (Ruthe 1:7) Ba ile ba batamelana le Naomi ka ge ba be ba wetšwe ke masetlapelo a swanago. Go bonagala Ruthe ka mo go kgethegilego a ile a rata Naomi kudu ka baka la botho le tumelo ya gagwe e sa šišinyegego go Jehofa. Bahlologadi ba ba bararo ba ile ba thoma leeto la go ya Juda gotee.
11 Pego ya Ruthe e re gopotša gore go hwelwa le manyami di wela batho ba lokilego, bao ba botegago gotee le ba babe. (Mmo. 9:2, 11) Pego ye gape e re bontšha gore ge re hwetšwe ke motho yo re mo ratago kudu, ke gabohlale gore re nyake khomotšo le kgothatšo go ba bangwe—kudukudu bao setšhabelo sa bona e lego Jehofa, Modimo yoo Naomi a bego a mo rapela.—Die. 17:17.
16-18. (a) Ruthe o ile a bontšha lerato bjang? (b) Re ka ithuta’ng ka lerato go tšwa go Ruthe? (Bona le diswantšho tša basadi ba babedi.)
“Batho ba geno e tla ba ba gešo, gomme Modimo wa gago ya ba Modimo wa ka”
18 Ka gona ba ile ba tšwela pele ka leeto, ga bjale e le bona ba babedi feela, tseleng e telele e yago Betlelehema. Puku e nngwe e akanyetša gore leeto leo le ka ba le tšere beke. Lega go le bjalo, ga go pelaelo gore ge ba le gotee ba ile ba kgothatšana ka tekanyo e itšego go sa šetšwe manyami a bona.
19. O nagana gore re ka ekiša bjang lerato la Ruthe ka malapeng a rena, ge re na le bagwera ba rena le ka phuthegong?
19 Manyami a dula a le gona lefaseng le. Mehleng ya rena, yeo Beibele e rego ke “dinako tše di hlobaetšago tšeo go lego thata go lebeletšana le tšona,” re hwelwa ke batho ba bantši e bile re a nyama. (2 Tim. 3:1) Ka gona seka seo re ithutago sona go Ruthe se bohlokwa go feta nakong le ge e le efe. Lerato ke thušo e matla lefaseng le leo le swifalago. Le a nyakega manyalong, ditswalanong tša lapa, segwereng le ka phuthegong ya Bokriste. (Bala 1 Johane 4:7, 8, 20.) Ge re dutše re hlagolela mohuta woo wa lerato, re ekiša mohlala o mobotse kudu wa Ruthe.
20-22. (a) Bophelo bja kua Moaba bo ile bja swara Naomi bjang? (b) Naomi o be a na le pono efe e fošagetšego ka mathata a gagwe? (Bona le Jakobo 1:13.)
21 Basadi bao ba babedi ba ile ba feleletša ba fihlile Betlelehema, e lego motsana o lego mo e ka bago dikhilomithara tše lesome ka borwa bja Jerusalema. Go bonagala Naomi le lapa la gagwe ba kile ba tuma kudu motsaneng woo, ka gobane motse woo ka moka o be dumaduma ka ditaba tša go boa ga Naomi. Basadi ba moo ba be ba mo tsitsinkela ke moka ba re: “Na yo ke yena Naomi?” Go molaleng gore go hudugela ga gagwe Moaba go be go mo fetotše ponagalo; sefahlego sa gagwe le ponagalo ya gagwe di be di bontšha gore o tšere nywaga e mentši a tlaišega e bile a nyamile.—Ruthe 1:19.
23. Ruthe o ile a thoma go nagana ka’ng gomme ke tokišetšo efe yeo Molao wa Moshe o bego o e diretše badiidi? (Bona le mongwalo wa tlase.)
23 Ge basadi bao ba babedi ba le gare ba dudišega kua Betlelehema, Ruthe o ile a thoma go nagana ka tsela yeo a ka hlokomelago yena gotee le Naomi. O ile a lemoga gore Molao woo Jehofa a bego a o neile batho ba gagwe kua Isiraele o be o akaretša tokišetšo e lerato bakeng sa badiidi. Ba be ba dumeletšwe gore ba ye mašemong nakong ya puno ke moka ba šale babuni morago, ba budutša tšeo di šiilwego gotee le tšeo di metšego mathokong a mašemo le dikhutlong tša ona. *—Lef. 19:9, 10; Doit. 24:19-21.
24, 25. Ruthe o ile a dira’ng ge a be a tsene tšhemong ya Boase gomme mošomo wa go budutša o be o le bjang?
25 Akanya ka Ruthe a šetše babuni morago. Ge ba dutše ba sega garase ka disekela tša bona tša magakabje, o ile a khunama gore a tope tšeo ba bego ba di wiša goba ba di šia, a bofa dingata tša diako ke moka a di iša moo a bego a tla di fola gona ka morago. E be e le mošomo o nanyago, o lapišago gomme o thatafa ge letšatši le dutše le hlatloga. Lega go le bjalo, Ruthe o be a dula mošomong, a ema feela gore a phumole kudumela phatleng le go ja dijo tše bonolo tša matena ka “leobong”—leo e lego moriti woo o šireletšago bašomi.
26, 27. Boase e be e le motho wa mohuta mang gomme o ile a swara Ruthe bjang?
27 Boase o ile a bitša Ruthe ka gore “ngwanaka,” gomme a mo eletša gore a dule a etla mašemong a gagwe go tlo budutša le gore a be kgauswi le basetsana ba lapeng la gagwe gore a pheme go swarwa gampe ke banna ba bašomi. O ile a kgonthišetša gore Ruthe o hwetša dijo tša matena. (Bala Ruthe 2:8, 9, 14.) Lega go le bjalo, ka godimo ga tšohle, o ile a mo reta le go mo kgothatša. Bjang?
28, 29. (a) Ruthe o be a na le botumo bofe? (b) Re ka tšhabela bjang ka tlase ga diphego tša Jehofa go swana le Ruthe?
29 Ruri mantšu ao a swanetše go ba a ile a kgothatša Ruthe! Ee, o be a dirile phetho ya go tšhabela ka tlase ga diphego tša Jehofa Modimo, go swana le lefotwana leo le botilego mmago lona gore a le šireletše. O ile a leboga Boase ka ge a boletše le yena ka tsela yeo e tlogago e kgothatša. Le gona o ile a tšwela pele a šoma go fihlela mantšiboa.—Ruthe 2:13, 17.
31 Ge e ba re bontšha lerato go swana le Ruthe gomme re latela mohlala wa gagwe o mobotse wa boikokobetšo, go šoma ka thata le go leboga, tumelo ya rena le yona e tla ba mohlala wo o tlago go hola ba bangwe. Lega go le bjalo, Jehofa o ile a hlokomela Ruthe le Naomi bjang? Re tla ahlaahla taba yeo kgaolong e latelago.
Puku e Nyenyane Yeo e Ngwadilwego ka Bokgwari
^ par. 17 Se se lemogegago ke gore Ruthe ga se a diriša sereto “Modimo” feela go swana le ge bašele ba bantši ba be ba ka dira; gape o ile a diriša leina la Modimo e lego Jehofa. The Interpreter’s Bible e re: “Ka baka leo mongwadi o gatelela gore motho yo o šele e be e le molatedi wa Modimo wa therešo.”
^ par. 23 Wo ruri e be e le molao o mobotse kudu gomme Ruthe ga se a ka a bona selo sa mohuta wo nageng ya gabo. Mehleng yeo, bahlologadi ba be ba swarwa gampe kua Bohlabela bja Kgauswi bja bogologolo. Puku e nngwe ya ditšhupetšo e re: “Ka morago ga lehu la monna wa gagwe, gantši mohlologadi o be a swanelwa ke go ithekga ka barwa ba gagwe gore ba mo hlokomele; ge a be a se na bona, o be a swanelwa ke go ithekiša bokgobeng, e be mogweba-ka-mmele goba a hwe.”
SEO O KA NAGANAGO KA SONA . .
Ke ka baka la’ng Jehofa a be a tšeela Ruthe godimo?
Ntšha Moneelo wa go Thekga Modiro wa Rena wa Lefase ka Bophara
BOKGOBAPUKU BJA INTHANETENG